ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660023967

ขอให้ตรวจสอบกรณีถูกเรียกเก็บเงินค่าที่จอดรถ บริเวณถนนเล็กๆ (ไม่มีชื่อเรียก แต่เป็นจุดที่กรุงเทพมหานครหรือสำนักงานเขตใช้จัดงาน) ที่จะอยู่ตรงข้ามกับสถานีบางซ่อน แขวงบางซื่อ เขตบางซื่อ กรุงเทพมหานคร จุดสังเกตจะอยู่ข้างเคียงกับหอพักศุภาลัยแมนชั่น (ระบุตามผู้ร้องแจ้ง) เนื่องจากผู้ร้องแจ้งว่า วันที่ 12 มิถุนายน 2566 ผู้ร้องได้นำรถยนต์ส่วนบุคคลของตนไปจอดทิ้งไว้ และในเวลา 18.15 น. ของวันเดียวกัน ก็จะนำรถกลับแต่พบว่ามีบุคคลเพศชาย (ไม่ทราบชื่อ-ไม่ทราบนามสกุล) ค่อนข้างมีอายุ รูปร่างท้วม ผิวสีขาว ได้เข้ามาเก็บเงินค่าที่จอดรถกับตนเป็นจำนวนเงิน 20 บาท (ยี่สิบบาทถ้วน) ลักษณะเป็นการเรียกเก็บเงินโดยไม่มีใบเสร็จหรือตั๋วจอด ซึ่งผู้ร้องเห็นว่าปกติแล้วบริเวณดังกล่าวนี้ทางสำนักงานเขตบางซื่อเองก็มักจะมีการมาจัดงานอยู่บ่อยครั้ง น่าจะเป็นที่สาธารณะหรือไม่ จึงประสงค์ให้หน่วยงานที่เกี่ยวข้องดำเนินการตรวจสอบว่าที่ดังกล่าวนี้เป็นพื้นที่ส่วนบุคคลหรือพื้นที่สาธารณะ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata